《多病简出偶成呈郫令张盘公大夫》
宋代·杨天惠

相从一笑忘蹉跎，三过秋风锦水波。游子依人仰眉睫，令兄爱水费弦歌。

思归仙鹤方惊露，欲起病凫还避罗。共感乌纱能爱老，长长遮护两苍皤。

作者简介：成都郫县人，字佑父，号回光。幼尝作歌行数十篇，为时人惊叹。神宗元丰间进士。摄邛州学官。徽宗时上书言事，后入元祐党籍。有文集。